คลังเตรียมจัด”มหกรรมแบงก์รัฐ” เพิ่มโอกาสเข้าถึงแหล่งทุน-หนุนการออม
คลังเตรียมจัด"มหกรรมแบงก์รัฐ" เพิ่มโอกาสเข้าถึงแหล่งทุน-หนุนการออม
23 มิ.ย. 2558

นายรังสรรค์ ศรีวรศาสตร์ ปลัดกระทรวงการคลัง เปิดเผยว่า งานมหกรรมแบงก์รัฐเพื่อประชาชน ภายใต้แนวคิด “ช่วยชาติ ช่วยคน ช่วยเศรษฐกิจไทย” ที่จะจัดขึ้นในระหว่างวันที่ 27-28 มิ.ย.58 ใน 5 จังหวัดพร้อมกันทั่วประเทศไทย คือ กรุงเทพฯ, อุดรธานี, ระยอง, เชียงใหม่ และสงขลา
ทั้งนี้ คาดว่าจะมีผู้เข้าชมงานกว่า 1.4 แสนคน โดยสถาบันการเงินการเงินเฉพาะกิจ และนาโนไฟแนนซ์ ที่เข้าร่วมในงานกว่า 20 ราย ประเมินว่าจะมียอดเงินฝากรวมกว่า 5 พันล้านบาท และยอดสินเชื่อเพื่อรายย่อยรวมมากกว่า 8 พันล้านบาท และคาดว่าสถาบันการเงินของรัฐจะมีลูกค้ารายใหม่เพิ่มขึ้นมากกว่า 20,000 ราย
อย่างไรก็ดี ถ้าหากงานนี้ประสบความสำเร็จอาจจะขยายผลจัดงานนี้ปีละ 2 ครั้ง และอาจเชิญธนาคารพาณิชย์และสมาคมธนาคารไทยเข้าร่วมงานนี้ด้วย รวมถึงภายในงานจะมีการให้ความรู้เกี่ยวกับสินเชื่อนาโนไฟแนนซ์ เพื่อให้มีการเข้าถึงอย่างถูกต้อง